A karshe: Mun gano wadanda ke haddasa rikicin jihar Benue - Rundunar soji ▷ Legit.ng
A karshe: Mun gano wadanda ke haddasa rikicin jihar Benue - Rundunar soji
17 days ago 3990 views by Sani Hamza Funtua
- Rundunar soji ta ce ta gano yadda wasu masu madafun iko a jihar benue ke haddasa rikici da daukar nauyin hare haren da ake kaiwa al'ummomin jihar
- Rundunar ta ce hakan ba zai zo da mamaki ba, la'akari da irin harin da aka kai garin Agatu ana mako daya zaben shugaban kasa, da harin Yammacin garin Gwer
- Ta ce rundunar ta fadada ayyukanta a kan titin Loko zuwa Agatu, Kwande da kuma iyakar garuruwan Benue domin dakile hare hare a nan gaba
Rundunar soji ta ce ta gano yadda wasu masu madafun iko a jihar benue ke haddasa rikici da daukar nauyin hare haren da ake kaiwa al'ummomin jihar. Manjo Janar Adeyemi Yekini, kwamandar rundunar na atisayen 'Whirl Stroke (OPWS)', ya bayyana hakan a cikin wata sanarwa da ya karanta a yayin taron manema labarai a Makurdi.
Yekini ya kuma ce ire-iren wadannan masu madafun ikon, su ne ke kara rura rikici a garuruwan kamar yadda aka gani a lokutan baya, kan irin hare haren da ake kaiwa jihar gabanin babban zaben kasar.
KARANTA WANNAN: PDP ba ta isa ta hana mu bin umurnin Buhari ba - Rundunar soji ta yiwa Atiku martani
"Abun takaici ne matuka yadda wasu masu madafun iko ke haddasa rikici a jihar Benue; Hakan ba zai zo da mamaki ba, la'akari da irin harin da aka kai garin Agatu ana mako daya da zaben shugaban kasa, yanzu kuma an sake kai wani harin a Yammacin garin Gwer, ana saura mako daya zaben gwamnoni."
Kamfanin dillancin labarai na kasa NAN, ya ruwaito cewa shugaban kasa Muhammadu Buhari ya kaddamar da atisayen OPWS a shekarar 2018 domin dakile matsalar tsaro musamman satar shanu, garkuwa da mutane, da kuma tashin hankula a jihohin Benue, Nasarawa da Taraba.
Kwamandan rundunar ya ce rundunar ta fadada ayyukanta a kan titin Loko zuwa Agatu, Kwande da kuma iyakar garuruwan Benue domin dakile faruwar kai hare hare a garuruwan a nan gaba.
Olamide car 10 latest naija songs Nigeria coat of arm Zahra Buhari Art course
Ya zama dole APC ta samar da gwamnan Kwara na gaba – Kanwar Saraki